CELEX: C2006/261/45
Language: da
Date: 2006-10-28 00:00:00
Title: Sag T-235/06: Sag anlagt den 30. august 2006 — Austrian Relief Program mod Kommissionen

28.10.2006   
            
            
               DA
            
            
               Den Europæiske Unions Tidende
            
            
               C 261/24
            
         Sag anlagt den 30. august 2006 — Austrian Relief Program mod Kommissionen
   (Sag T-235/06)
   (2006/C 261/45)
   Processprog: tysk
   Parter
   
      Sagsøger: Austrian Relief Program — Verein für Not- und Katastrophenhilfe (Innsbruck, Østrig) (ved Rechtsanwalt C. Leyroutz)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Debitmeddelelse nr. 3240802998 af 4. maj 2006 annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen udvalgte sagsøgeren til inden for rammerne af Obnova-programmet, der er finansieret af Den Europæiske Union, at gennemføre et projekt i Serbien på grundlag af den aftale, der blev underskrevet den 2. april 1998 (Obnova-aftalen). Kommissionen krævede ved skrivelse af 4. maj 2006, at sagsøgeren tilbagebetalte hele det beløb, der var aftalt ved den nævnte aftale. Sagsøgeren anfægter ved dette søgsmål denne beslutning.
   For det første gør sagsøgeren gældende, at Kommissionen ikke havde materiel kompetence til at vedtage den anfægtede beslutning, eftersom beføjelsen til at løse uoverensstemmelser vedrørende Obnova-aftalen hører under den kompetente ret i Bruxelles.
   Dernæst gør sagsøgeren gældende, at Kommissionen har tilsidesat væsentlige formforskrifter. Sagsøgeren finder særligt, at selskabets ret til at blive hørt og begrundelsespligten i henhold til artikel 253 EF er blevet tilsidesat. I den sammenhæng gør sagsøgeren endvidere gældende, at Kommissionen har foretaget en urigtig vurdering af sagens faktiske forhold.
   Endelig lægger sagsøgeren Kommissionen magtmisbrug til last, eftersom den har krævet tilbagebetaling af hele det aftale beløb i Obnova-aftalen, til trods for at aftalen var blevet opfyldt forskriftsmæssigt, og at projekterne var blevet gennemført korrekt.